|  |
| --- |
| **Urbaario – kokoelma kaupunkilöytöjä**MOK-jakson 4. oppitunti(Samuli Holtari ja Milla Tahvanainen) |
| **Ajankohta:** Syksy 2022, MOK-jakson 4. oppitunti | **Luokka-aste:** 5. luokka | **Oppiaine:** suomen kieli ja kirjallisuus, historia | **Aihe / teema / ilmiö:** Urbaario -näyttely, Kulttuurin virta -museovierailu |
| **Keskeiset käsitteet / taidot:** Kuvan tutkiminen, kategoriat, luokittelu, uutinen, uutisotsikko, leipäteksti; esinelöydöt, itsearviointi |
| **Laaja-alaisen osaamisen tavoitteet (L1–L7) täsmennettyinä:****L1** Ajattelu ja oppimaan oppiminen: Oppilaille tarjoutuu mahdollisuuksia käsiteltävän aiheen kriittiselle tarkastelulle. Tunnin tehtävissä korostuvat uteliaisuutta, mielikuvitusta sekä luovuutta hyödyntävät työskentelytavat.**L4** Monilukutaito: Oppilaat kehittävät monilukutaitoaan tulkitsemalla erilaisia monimediaisia tekstejä, tällä tunnilla etenkin sanallisia ja auditiivisia tekstejä. Oppilaita kannustetaan median havainnointiin.  | **Sisällöt (S1–Sx) täsmennettyinä:** Suomen kieli ja kirjallisuus:**S1** Vuorovaikutustilanteissa toimiminen: Oppilaat harjaannuttavat oppitunnilla vuorovaikutustaitojaan ja harjoittelevat esimerkiksi oman mielipiteensä ilmaisemista. Toimiessaan pienissä ryhmissä oppilaat harjoittelevat toisten kuuntelua ja esimerkiksi rakentavan palautteen saamista sekä sen antamista. **S3** Tekstien tuottaminen: Oppitunnilla oppilaat harjoittelevat pienen uutisen kirjoittamista. Oppilaat harjoittelevat uutisen myötä uutisen otsikointia sekä pienen leipätekstin kirjoittamista yleisiä oikeinkirjoituksen periaatteita noudattaen. Historia:**S1** Esihistoriallinen aika ja sivilisaation synty: Historian sisältöjä käsitellään temaattisesti esinelöytöjen näkökulmasta.  | **Tavoitteet (T1–Tx) täsmennettyinä:**Suomen kieli ja kirjallisuus:**T4:** Oppilaita kannustetaan ryhmätyöskentelyn myötä toimimaan ja kehittämään omia taitojaan erilaisissa vuorovaikutustilanteissa. Tämän myötä pyritään myös oppilaiden myönteisen viestijäkuva kehittymiseen. **T9:** Uutisen kirjoittamisen kautta oppilaat vahvistavat omaa kuvaansa tekstien tuottajana ja kannustavalla työotteella pyritään muovaamaan niistä myönteisiä. Oppilaita kannustetaan omien mielipiteidensä rohkeaan ilmaisuun. **T10:** Oppilaat kielentävät ajatuksiaan sekä suullisesti että kirjallisesti. Lisäksi oppilaat harjoittelevat uutisotsikon sekä lyhyen leipätekstin tuottamista.Historia:**T8:** Oppilaat harjoittelevat historian jatkuvuuksien hahmottamista vertailemalla historiallisten esinelöytöjen sekä nykyesineiden ominaisuuksia. Viimeisessä tehtävässä oppilaat pohtivat myös tulevaisuusnäkökulmaa.**T11:** Oppilaita ohjataan ihmisen toiminnan selittämiseen esinelöytöjä tutkimalla: oppilaat pohtivat esimerkiksi esineiden syntytapaa sekä käyttötarkoituksia.  |
| **Työskentelyn tavoitteet:** Oppilaat tutkivat kuvia esinelöydöistä ja jakavat havaintojaan kirjallisesti sekä suullisesti. Kuvia vertaillaan ja luokitellaan erilaisiin kategorioihin. Tunnilla pohditaan lisäksi menneisyys–nykyisyys–tulevaisuusjatkumoa. Oppilaat harjoittelevat myös uutistekstin kirjoittamista. | **Opettajan omia tavoitteita:** |
| **Toiminnan suunnitelma** |
| **Ajankäyttö (päivät, tunnit tai min.)** | **Toiminta ja mahd. teoreettinen perusta** | **Organisointi (esim. toiminnan tarkempi kuvaus, oppimisympäristöt, eriyttäminen)** | **Osaamisen ja työskentelyn arviointi** | **Muuta (esim. etukäteis- ja jälkityöt, materiaalit)** |
| 10 min10 min15 min10 minPari minuuttia | Kuvan tutkiminen -harjoitusKuvien tarkasteluAikakartoitusAihekartoitusTulevaisuuskartoitusTyöskentelyn arviointilomakkeen täyttäminen | Tunnilla on kaksi vaihtoehtoista työtapaa: museolta saadut kuvat on joko tulostettu oppilaiden tutkittaviksi (mieluusti väritulosteina) tai jaettu esim. valmiille Padlet-/Google Jamboard -alustalle. Oppilaat jaetaan 2–3 hengen ryhmiin ja jokaiselle ryhmälle jaetaan aluksi oma valokuva tietystä esineestä. Oppilaat kirjaavat vastauksiaan muistiin.Tutkitaan kuvien esineitä:* Minkä kokoinen esine on?
* Minkä muotoinen esine on?
* Mistä materiaalista esine on valmistettu?
* Onko esineessä kuviota?
* Mikä esine on ehkä kyseessä? Mihin sitä on mahdollisesti käytetty?
* Onko esineessä jotakin muuta erityistä?

Oppilaat esittelevät esineensä ja vastauksensa muulle luokalle.Ympäri luokkaa (esim. eri seinille) on sijoitettu historian eri aikakausia. Opettaja näyttää PowerPointilta esineitä yksitellen. Oppilaat pohtivat yhdessä, mihin kukin esine voisi sijoittua ja miksi ja siirtyvät sitten sitä vastaavan aikakauden luokse luokassa.Keskustellaan luokan kanssa yhdessä, millaisiin kategorioihin kuvien esineitä voisi jaotella (mahd. esim. materiaalin tai koon perusteella).Kysytään oppilailta, miten kuvia voisi jaotella käyttötarkoituksen perusteella. Tarkoitus olisi muodostaa ainakin alla olevat kolme kategoriaa. Myös muita oppilaiden ideoita voidaan hyödyntää.* Ruoka ja juoma
* Koristautuminen
* Maksaminen

Kirjataan yhteisesti pohditut kategoriat esim. Padlet- tai Google Jamboard -alustalle tai perinteiselle liitu-/tussitaululle, jos museon kuvat on tulostettu. Jaotellaan esineiden kuvat luotujen kategorioiden alle.Otetaan tarkasteltavaksi myös oppilaiden itse ottamat valokuvat. Jaotellaan myös nämä luotujen kategorioiden alle (oppilaat voivat ladata kuvansa omilta laitteiltaan Padlet- tai Google Jamboard -alustalle, tai jos käytetään liitu-/tussitaulua, esineet voidaan kirjata kategorioiden alle kirjallisesti).* Syntyykö mahd. vielä uusia kategorioita?

Oppilaat kirjoittavat lyhyen uutisen (koostuu otsikosta ja lyhyestä leipätekstistä), jossa pohtivat, mitä nykymaailmasta jää tulevaisuudessa löydettäväksi. Apukysymyksiä:* Vertaile historiallisten löytöjen materiaaleja nykyesineiden materiaaleihin – miten tämä vaikuttaa tulevaisuuden löytöihin?
* Pohdi nykyesineiden käyttötarkoituksia (ruoka ja juoma, koristautuminen, maksaminen) – miten tämä vaikuttaa tulevaisuuden löytöihin?
* Millainen aikakauden nimitys nykyajasta annetaan tulevaisuudessa?

Oppilaat täyttävät oppitunnin lopuksi työskentelyn arviointilomakkeesta itsearviointitaulukon 5. oppitunnin ruudut. Lomakkeen täyttäminen voidaan tarvittaessa antaa myös kotitehtäväksi. | Arviointi toteutetaan monialaisen oppimiskokonaisuuden aikana pääasiassa formatiivisesti eli oppilaiden työskentelyä havainnoidaan tunnin aikana ja annetaan välitöntä palautetta, mikäli sille on tarvetta. Keskitytään etenkin positiiviseen ja kannustavaan palautteeseen. Arvioinnissa otetaan huomioon myös se, kuinka oppilaat ottavat toisensa huomioon sekä miten he tuovat työskentelyssä käyttöön luovuutensa.Arvioinnin apuvälineenä käytetään myös työskentelyn arviointilomaketta. (Liite 1). Oppilaat pohtivat Tietämys ennen ja jälkeen -sivulla omaa tietämystään jakson ensimmäisellä ja viimeisellä oppitunnilla. Työskentelyn itsearviointitaulukkoa täytetään puolestaan viimeistä tuntia lukuun ottamatta jokaisella oppitunnilla. Siihen oppilaat kirjoittavat sanallisesti omasta työskentelystään sekä antavat jokaiselta tunnilta itselleen arvosanan asteikolla 1–3 (orastava, kehittyvä, edistynyt). | PowerPoint-esitys valmiinaMahd. tulostetut esinekuvat valmiinaMahd. Padlet- tai Google Jamboard -alustan avaaminenHistorian aikakaudet sijoitettu ympäri luokkaa (esim. eri seinille):* Kivikausi
* Rautakausi
* 1600–1800-luvut

Esineet järjestyksessä + lisätietoa:1. **Vyöllispyörä (1750–1850):** kiinnitetty koukulla vyöhön, aukoista roikkunut nahka- tms. -hihnalla tarvekaluja.
2. **5 kopeekan kolikko** **(1791)**
3. **Kirveenkärki (mesoliittinen eli keskimmäinen kivikausi, 9600–5000 eaa.)**
4. **Plootu: Rääkkylän kätkölöytö (1734–35):** suurikokoinen metalliraha, plootut yleensä ainakin 15 cm x 15 cm
5. **Ruukunpala hiekassa (neoliittinen eli nuorempi kivikausi, 6000–3500 eaa.)**
6. **Sormus, messinkiä (1800–1850):** Laatokan Karjala, Sortavalan pitäjä. Kannassa kaiverrettuna kolme lehvää, sen molemmin puolin köysikoristelua.
7. **Koristautumiseen käytettyjä esineitä (1600–1700):** Kuvassa ainakin sormuksia.
8. **Plootu: Kaarle XI (1679)**
9. **Tulusraudat (myöhäisrautakausi, 800–1300 jaa.)**
10. **Ruukunpala (neoliittinen eli nuorempi kivikausi, 6000–3500 eaa.)**
11. **Vyösolki (1750–1850)**
12. **Kolikoita (1700–1800)**

Mahd. Padlet- tai Google Jamboard -alustan avaaminenAikakauden nimitys -kysymykseen liittyen: Oppilaille voi selventää, että esim. kivi- ja rautakauden nimitykset tulevat siitä, että kyseinen materiaali on ollut tuolloin työkalujen pääraaka-aine.  |
| **Huom!** Neljännen oppitunnin jälkeen olisi hyvä jakaa oppilaiden ottamat kuvat museolle, mikäli niiden halutaan päätyvän osaksi Urbaario-näyttelyä. |

Opetuksen suunnitelmapohja on mukailtu Itä-Suomen yliopiston harjoittelukoulun opetuksen suunnitelmapohjasta.